შუა სხვავა

შუა სხვავა — ყოფილი სოფელი საქართველოში, ამბროლაურის მუნიციპალიტეტის სხვავის ადმინისტრაციულ ერთეულში (რაჭა-ლეჩხუმისა და ქვემო სვანეთის მხარე). 2014 წლიდან ზემო სხვავასთან გაერთიანებულია სოფელ სხვავას სახელით.მუნიციპალიტეტის საკრებულოს დადგენილება ამბროლაურის მუნიციპალიტეტის ადმინისტრაციული ერთეულების განსაზღვრის შესახებ, „საქართველოს საკანონმდებლო მაცნე“, ნოემბერი 2014.ამბროლაურის მუნიციპალიტეტი — სსიპ საჯარო რეესტრის ეროვნული სააგენტოს  მუნიციპალიტეტების რეესტრი, 2017 წ.

მდებარეობს რაჭის ქედის ჩრდილოეთ კალთაზე, მდინარე კრიხულის (რიონის მარცხენა შენაკადი) ზემოწელში, ზღვის დონიდან 1000 მ-ზე, ამბროლაურიდან 9 კმ-ში. შუა სხვავას სასაფლაოზე დგას XIX საუკუნის II ნახევრის ჯვარ-გუმბათოვანი „ძელიცხოვლის“ ეკლესიის ნანგრევები (დაინგრა 1991 წლის მიწისძვრის დროს). სოფლის განაპირას, მაღალი კლდის თხემზე შემორჩენილია XI საუკუნის „კვარას ციხის“ ნანგრევები. 
დემოგრაფია
2014 წლის აღწერის მონაცემებით სოფელში ცხოვრობს 73 ადამიანი.

 აღწერის წელი  მოსახლეობა  კაცი  ქალი 2002  151  66  85 2014   73  39  34

იხილეთ აგრეთვე
სხვავის საყინულე

ლიტერატურა

სქოლიო

კატეგორია:ამბროლაურის მუნიციპალიტეტის ისტორიული სოფლები